*PROJEKTS*

**Grozījumi Alūksnes novada pašvaldības domes 2013. gada 25. jūlija saistošajos noteikumos Nr. 18/2013 “Alūksnes novada pašvaldības nolikums”**

*Izdoti saskaņā ar likuma “Par pašvaldībām”*

*21. panta pirmās daļas 1. punktu un 24. pantu*

Izdarīt Alūksnes novada pašvaldības domes 2013. gada 25. jūlija saistošajos noteikumos Nr. 18/2013 “Alūksnes novada pašvaldības nolikums” šādus grozījumus:

1. svītrot 9.6. apakšpunktu;
2. svītrot 9.7. apakšpunktā vārdus “norādījumus un uzdevumus pašvaldības domes deputātiem”;
3. svītrot 30. punkta otrajā teikumā vārdus “saskaņojot ar domes priekšsēdētāju”;
4. aizstāt 165. punktā vārdus “saņem Domes noteikto atlīdzību” ar vārdiem “atlīdzību saņem atbilstoši pašvaldības darbinieku atlīdzību reglamentējošiem iekšējiem normatīvajiem aktiem un attiecīgiem domes lēmumiem, ciktāl to pieļauj Valsts un pašvaldību institūciju amatpersonu un darbinieku atlīdzības likums”.

Domes priekšsēdētājs Dz.ADLERS

**Alūksnes novada pašvaldības domes saistošo noteikumu Nr. \_\_\_/2022**

**“Grozījumi Alūksnes novada pašvaldības domes 2013. gada 25. jūlija saistošajos noteikumos Nr. 18/2013 “Alūksnes novada pašvaldības nolikums””**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Vides aizsardzības un reģionālās attīstības ministrija (turpmāk – ministrija), realizējot pašvaldību darbības pārraudzību, ar 04.02.2022. vēstuli Nr. 1-18/910 “Par saistošajiem noteikumiem Nr. 31/2021 un 18/2013” ir izteikusi iebildumus par atsevišķām Alūksnes novada pašvaldības nolikumā ietvertām normām un lūgusi veikt tajā attiecīgus grozījumus. |
| 2. Īss projekta satura izklāsts | Ar grozījumiem Alūksnes novada pašvaldības nolikumā:   1. tiek svītrota norma, kas noteica, ka domes priekšsēdētājs īsteno pašvaldības administrācijas (ar grozījumiem, no 2022. gada 1. janvāra – Centrālās administrācijas) darbības tiesiskuma un lietderības kontroli; 2. tiek svītrota norma, kas noteica domes priekšsēdētāja tiesības dot norādījumus un uzdevumus domes deputātiem; 3. tiek svītrota norma, kas noteica pašvaldības domes komiteju norises laika un vietas noteikšanu saskaņot ar pašvaldības domes priekšsēdētāju; 4. norma, kas noteica, ka pašvaldības darbinieki un amatpersonas saņem pašvaldības domes noteikto atlīdzību, papildināt ar atsauci uz uz Valsts un pašvaldību institūciju amatpersonu un darbinieku atlīdzības likumu. |
| 3. Informācija par plānoto projekta ietekmi uz pašvaldības budžetu | Izmaiņas neietekmē pašvaldības budžetu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Projekts šo jomu neskar. |
| 5. Informācija par administratīvajām procedūrām | Nav. |
| 6. Informācija par konsultācijām ar privātpersonām | Konsultācijas nav notikušas. |
| 7. Cita informācija | Nav. |

Domes priekšsēdētājs Dz.ADLERS